  Майя Бывальцева 2017-тӥ арын «Шундыкар» лагерьын вожатой луыса ужаны мылкыд карисьёс понна конкурс ялӥзы. Быръемын луоз 10 адями. Иворъёсъя «Удмуртия» агентстволы со сярысь вераз удмурт егитъёслэн «Шунды» огазеяськонзылэн но «Шундыкарлэн» кивалтӥсез Алина Чернова. Вожатойын ужаны малпасьёслы 18 арес тымемын мед луоз. Вожвылъяськонэ пыриськисьёслы кӧня ке ужъёсты быдэстыны кулэ. «Соос ӝыт ужрадлы сценарий малпало, собере «Мон зэмос шундыкар вожатой» темая асьсэ сярысь эссе гожто. <…> Ӵемгес со луо выпускникъёс, кинъёс уг быгато ни «Шундыкаре нылпи сямен мыныны, соос гожъяло вожатойёслэн конкурсазы. <…> Валтӥсез — удмурт мед луоз, удмурт кылын вераськись, удмурт лулчеберетэз валась, гажась», — пусйиз Алина Чернова. «Шундыкар» лагерьын ужаны мылкыд карисьёслэсь ужъёссэс 25-тӥ инвожоозь кутозы, йылпумъянъёс тодмо луозы 30-тӥ инвожо бере. Тодэ вайытом, удмурт усточи пиналъёс понна «Шундыкар» лагерь 20–29 гудырикошконэ «Ёлочка» лагерьын ортчоз. Та дыре отчы шедьыны мылкыд карисьёслэсь куриськонъёссэс кутон мынэ. Тегъёс: Лулчеберет Дышетон Ижкар егитъёс Удмуртия удмуртъёс Шунды  